পরিসংখ‍্যানগত কোনো প্রমাণ আছে কি যে মাদার ঠিক কত জন হিন্দুকে কোন কোন সময়ে কি ভাবে কনভার্ট করেছেন খ্রীষ্টান ধর্মে? বরং মাদারের সঙ্গেঁ ২৩ বছর ধরে কাজ করেছেন এমন এক হিন্দু ভদ্রলোককে একবার এই ধর্মান্তকরণ সম্বন্ধে জিজ্ঞাসাবাদ করা হলে তিনি বলেন, ‘তেইশ বছরে আমি একটাও এই ধরণের ঘটনার মুখোমুখি হইনি। চিরকাল দেখেছি মাদারের সব ধর্ম, সব বর্ণ, সব জাতির মানুষের প্রতি ছিল অপরিসীম শ্রদ্ধা। তাঁর কাজ ছিল poorest of the poor মানুষদের নিয়ে। তিনি এদের ভেতরে ঈশ্বরকে অনুভব করে তাঁর সেবাধর্ম চালিয়েছেন কেবল একটি মাত্র শক্তি সম্বল করে এবং সেটা হল সর্ব জীবে অকুণ্ঠ অপার ভালোবাসা।’